b"\n_START_ARTICLE_\nCan Corbera (Arenys de Munt)\n_START_SECTION_\nDescripci\xc3\xb3\n_START_PARAGRAPH_\nEdifici de planta baixa i pis, amb unes golfes al costat.La porta d'entrada \xc3\xa9s de pedra, amb una llinda de fusta. Ha estat reformada, i malmesa la seva estructura prim\xc3\xa0ria. Hi ha per\xc3\xb2 un interessant finestral de pedra de finals del segle XVI d'estil g\xc3\xb2tic tard\xc3\xa0. Actualment no fa la funci\xc3\xb3 de finestra, sin\xc3\xb3 d'element decoratiu.\n_START_SECTION_\nHist\xc3\xb2ria\n_START_PARAGRAPH_\nSembla que aquest edifici estava per sota del nivell que ocupa actualment. A la fa\xc3\xa7ana es pot veure entre la planta baixa i el primer pis una petita cornisa. Aqu\xc3\xad era on acabava la primitiva casa, per\xc3\xb2 amb els anys el nivell ha estat modificat. El finestral g\xc3\xb2tic era de la primitiva casa i estava col\xc2\xb7locat a la fa\xc3\xa7ana, actualment en un lloc que no li correspon."